เรื่องร้องเรียน (ถนน,สะพาน,ป้าย,ความปลอดภัย,จราจร) วันที่ 2023-09-21 07:22:45 — แขวงบางซื่อ เขตบางซื่อ กรุงเทพมหานคร
เส้นทางรถวิ่งสะพานตรง SCG บางซื่อ 

หากวิ่งมาจากถนนเตชะวณิช ตรงขึ้นสะพานบังคับเลี้ยวโค้งซ้ายไปทางเตาปูน หากจะต้องการเลี้ยวขวาไปทางสถานีกลางบางซื่อ ผู้ขับรถจะต้องไม่ขึ้นสะพาน และขับไปทางถนนใต้สะพานเลียบไปทางบริษัท SCG แต่มีหลายครั้งที่มีผู้ขับที่เรียกว่าลักไก่ รอเลี้ยวขวาบนสะพาน (ซึ่งจริงๆ แล้วด้วยผู้ขับขี่ประจำจะรู้ว่า ไม่สามารถรอเลี้ยวขวาบนสะพาน ต้องไปใช้ถนนด้านใต้สะพาน) ทำให้การจราจรติดขัดในช่วงเวลาเร่งรีบ เช่น เช้า และเย็น ซึ่งมีรถผ่านหนาแน่น 

บางเหตุการณ์ที่เจอคือแย่กว่านั้นว่าวิ่งขึ้นมาจากแยกเตาปูน (โลตัสเตาปูน) แล้วรอกลับรถบนสะพาน ซึ่งรถที่ขับมาฝั่งตรงข้าม ซึ่งบังคับโค้งซ้ายมา และขัดต่อระยะการมองเห็น ทำให้ต้องเบรคอย่างกระชั้นชิด และเป็นอันตรายมาก 

จึงอยากฝากผู้ตรวจ ตำรวจพื้นที่ ลงตรวจสอบ และหาแนวทาง ป้าย หรืออื่นๆ เพื่อระบุให้ผู้กระทำผิดเห็รได้อย่างชัดเจน และเข้าใจต่อไป ขอบคุณสำหรับงานดำเนินการ หากเห็นด้วยกับการแสดงความคิดเห็นต่อการใช้ถนนส่วนรวมขอบคุณค่ะ